Source: http://www.frbaschet.ro/stiri/2014-04-28/univ--vasile-goldis-icim-arad-si-csm-targoviste-joaca-cu-trofeul-lnbf-pe-masa
Timestamp: 2017-04-29 17:37:11+00:00

Document:
Federatia Romana de Baschet - Stiri - Univ. Vasile Goldis ICIM Arad si CSM Targoviste joaca cu trofeul LNBF pe masa!
Cele mai titrate echipe autohtone de baschet feminin din ultimele doua decenii, BC Universitatea Vasile Goldis ICIM Arad si CSM Targoviste, in fapt gruparile care au cam pus monopol in ultimii ani pe trofeele interne, isi vor disputa din nou suprematia, urmand sa se confrunte incepand de maine in finala LNBF, editia 2013/2014, faza care se va desfasura dupa sistemul “cel mai bun din cinci jocuri”.
Ca si in editia precedenta, si in acest sezon, finala Ligii Nationale de Baschet Feminin le aduce fata in fata pe marile rivale BC Universitatea Vasile Goldis ICIM Arad si CSM Targoviste, de data aceasta aradencele fiind cele care pornesc in batalia pentru mult ravnitul trofeu din pole-position. De altfel, echipa pregatita de antrenorii Jose Araujo si Monika Boriga-Brosovszky a dominat autoritar pana in prezent intrecerea interna si n-a facut altceva decat sa-si respecte statutul de lider al sezonului regular, eliminand din cursa pentru trofeul LNBF echipele BCM Danzio Timisoara (sferturi de finala: 76-40 si 63-54) si ACS Sepsi SIC Sf. Gheorghe (semifinale: 74-55 si 77-63). Fosta campioana, CSM Targoviste, a acces in finala dupa un tur de forta foarte bun in play-off, unde a reusit sa treaca in sferturile de finala de Olimpia CSU Brasov, cu 79-64 si 91-57, iar in semifinale a realizat o “rocada” spectaculoasa cu CSU Alba Iulia, impunandu-se in fata ocupantei locului secund in sezonul regular atat in deplasare, cu scorul de 77-67, cat si pe teren propriu, cu scorul de 80-68.
In aceste conditii, conform calendarului competitional, finala LNBF, editia 2013/2014, se va disputa dupa urmatorul program:
29.04.2014 (meciul 1, Sala Sporturilor din Arad)
BC UVG ICIM Arad – CSM Targoviste (ora 18:00, in direct pe DIGI SPORT)
30.04.2014(meciul 2, Sala Sporturilor din Arad)
BC UVG ICIM Arad – CSM Targoviste (ora 19:00, in direct pe DIGI SPORT)
06.05.2014 (meciul 3, Sala Sporturilor din Targoviste)
CSM Targoviste – BC UVG ICIM Arad
07.05.2014 (meciul 4, daca va fi cazul, Sala Sporturilor din Targoviste)
12.05.2014 (meciul 5, daca va fi cazul, Sala Sporturilor din Arad)
BC UVG ICIM Arad – CSM Targoviste
Totodata, in finala mica, care se disputa dupa sistemul “cel mai bun din trei jocuri”, CSU Alba Iulia si ACS Sepsi SIC Sf. Gheorghe se lupta pentru medaliile de bronz dupa urmatorul program stabilit de comun acord, cu mentiunea ca baschetbalistele pregatite de Miroslav Popov au deschis deja batalia cu o victorie obtinuta la scor:
26.04.2014 (meciul 1, Sala Sporturilor din Alba Iulia)
CSU Alba Iulia – ACS Sepsi SIC Sf. Gheorghe 91-61
29.04.2014 (meciul 2, Sala Sporturilor din Sf. Gheorghe)
ACS Sepsi SIC Sf. Gheorghe – CSU Alba Iulia
01.05.2014 (meciul 3, daca va fi cazul, Sala Sporturilor din Alba Iulia)
CSU Alba Iulia – ACS Sepsi SIC Sf. Gheorghe

References: CSM 
 CSM 
 CSM 
 CSM 
 CSM 
 CSM 

CSM 
 CSM